מוחמד ג'טיי

מוחמד ג'טיי קמארה (בצרפתית: Mohammed Djetei; נולד ב-18 באוגוסט 1994 ביאונדה שבקמרון) הוא כדורגלן קמרוני המשחק בעמדת הבלם בקבוצת קורדובה מהליגה הספרדית השלישית ובנבחרת קמרון.

קריירת מועדונים 
ג'טיי נולד ביאונדה שבקמרון. בשנת 2012 החל לשחק בקבוצת אינטרנשיונל ספורטינג, ובשנת 2014 עבר לקבוצת אוניון דואלה.

ב-4 ביולי 2016 חתם ג'טיי על חוזה לארבע שנים בז'ימנסטיק טרגונה מהליגה הספרדית השנייה. ב-12 באוקטובר הוא ערך את הופעת הבכורה שלו במועדון, בניצחון על ראיו ואיקאנו בדו-קרב בעיטות עונשין לאחר 1-1 בתום 120 דקות במסגרת גביע המלך הספרדי. ב-6 בנובמבר הוא ערך את הופעת הבכורה שלו בליגה במדי המועדון, כששיחק 90 דקות בניצחון 1-0 על מיראנדס במסגרת המחזור ה-13.

קריירה בינלאומית 
ב-6 בינואר 2016 ערך ג'טיי את הופעת הבכורה שלו בנבחרת קמרון, כששיחק 90 דקות בתיקו 1-1 נגד נבחרת רואנדה במשחק ידידות. הוא היה חלק מסגל הנבחרת לטורניר גביע אפריקה לאומות 2017, אך לא שיחק בטורניר.

קישורים חיצוניים

הערות שוליים 

כדורגלנים קמרונים
בלמי כדורגל קמרונים
יאונדה: כדורגלנים
כדורגלני ז'ימנסטיק טרגונה
כדורגלני קורדובה
כדורגלני נבחרת קמרון
כדורגלני גביע אפריקה לאומות 2017
קמרונים שנולדו ב-1994